ઈઝરાયલના વડાપ્રધાન બેન્જામિન નેતન્યાહુ ગુજરાતની મુલાકાત લેનારા ત્રીજા વિદેશી રાષ્ટ્રાધ્યક્ષ છે. છ દિવસની ભારત મુલાકાતે આવેલા નેતન્યાહૂ પહેલીવાર ગુજરાત આવ્યા છે. ઈઝરાયલના વડાપ્રધાન નેતન્યાહૂની સાથે તેમના પત્ની પણ ગુજરાતની મુલાકાતે આવ્યા છે. વડાપ્રધાન નરેન્દ્ર મોદી જુલાઈ-2017માં ઈઝરાયલ ગયા હતા. ત્યારે તેમનું ભવ્ય સ્વાગત કરવામાં આવ્યું હતું. તેવી જ રીતે વડાપ્રધાન મોદીના ગૃહ રાજ્ય ગુજરાતમાં અમદાવાદ એરપોર્ટ પર બેન્જામિન નેતન્યાહૂનું સ્વાગત કરવામાં આવ્યું છે.